Publication: Magyar Közlöny
Issue: MK-2000-124 (Year: 2000, Number: 124)
Era: 1990-2004
Section: [46/1995. (VI. 30.) AB határozat, 1995. 219, 223.]
Paragraph Index: 1114

a) pontjában kapott felhatalmazás alapján adta ki. A fentiekből megállapítható, hogy a RUSZ-szal érintett szervek (a Rendőrség, a Határőrség, a hivatásos önkormányzati tűzoltóságok, a polgári védelem, a Rendőrtiszti Főiskola, valamint a Belügyminisztérium Országos Katasztrófavédelmi Főigazgatóság Tűzvédelmi Kiképző Intézet) hivatásos és szerződéses állományú tagjai információs önrendelkezési jogának korlátozása a név, valamint a beosztására, rendfokozatára és kitüntetésére vonatkozó adat tekintetében már az Avtv. és a Hszt. idézett rendelkezésével megtörtént. A Rendelet1. csupán az alapjog-korlátozás részletszabályait tartalmazza. Ezzel kapcsolatban az Alkotmánybíróság utal a 29/1994. (V. 20.) AB határozatban foglaltakra, miszerint az „alapjogok szabályozása a formai alkotmányosság tekintetében csak akkor elégíti ki az Alkotmány 8. § (2) bekezdésébe foglalt követelményt, ha az törvényi szinten történik. Mindazonáltal az alkotmányos jogokkal ugyancsak kapcsolatban álló, de azokat csupán távolról, közvetetten érintő, technikai és nem korlátozó jellegű szabályok rendeleti formában történő kiadása önmagában nem minősül alkotmányellenesnek. Ahogy arra az Alkotmánybíróság

Source: https://magyarkozlony.hu/hivatalos-lapok/12efd747b1cae78b355f76b8339d518f18e90453/dokumentumok/529bcd0180c3118db64c68dc1f54d2cda7361e74/letoltes